Wie dink…. | Perdebytjie se nes
February 18, 2015 perdebytjie	35 Comments
nog steeds dat wildehonde nare diere is?
Hierdie kleurvolle,hoogs bedreigde diere tel onder my gunstelinge.Die spoed en vernuf waarmee hulle jag en hul prooi vang,is asemsnakkend.Die mooiste is egter hulle ongelooflike emosionele samesyn en sorgsaamheid teenoor mekaar.Die groepie wat ek hier afgeneem het,was skoon uitbundig toe die res van die trop by hulle aansluit.Dit was ‘n gelek en geluidjies maak,koppe teenmekaar skuur,’n gesnuffel aan mekaar en sommer totale uitbundige blydskap.
Mens sou sweer hulle het mekaar dae laas gesien!
Uitbundige spelery en jaery.
Die liefde vir mekaar en samesyn van hierdie diere is verstommend.
Speel-speel en glimlag oopbek!
Hulle pragtige pelse het gesorg vir die bynaam “painted dogs”.
Previous PostSpesiaal vir Net EkNext PostHasie se verjaarsdag	35 thoughts on “Wie dink….”	vuurklip says:	February 18, 2015 at 8:56 am	Lees Hugo van Lawick en Jane Goodall se “Innocent Killers”
Reply	perdebytjie says:	February 18, 2015 at 10:54 am	Dankie ek sal!
Reply	shadowwhisper says:	February 18, 2015 at 10:13 am	Hulle is vir my ook mooi.
Reply	perdebytjie says:	February 18, 2015 at 10:55 am	Fantasties om hulle dop te hou.
Reply	shadowwhisper says:	February 18, 2015 at 11:29 am	Ek kan vir ure na diere kyk 🙂
monicahaddad01 says:	February 18, 2015 at 12:01 pm	Hoe sê hulle? onbekend is onbemind. Ek het nog nooit ‘n wilde hond in lewende lywe gesien nie, Dankie vir hierdie bekendstelling 🙂
Reply	perdebytjie says:	February 18, 2015 at 3:54 pm	Ons het jare lank wildtuin toe gegaan,sonder om ooit enige wildehonde te sien…en toe op ‘n dag en vandaar af taamlik gereeld!Dis’n fantastiese ervaring en mens is gelukkig om hulle te sien,want hulle beweeg vinnig en bly selde lank op ‘n plek.
Reply	melouisef says:	February 18, 2015 at 2:24 pm	Mal oor hulle! En jou fotos. Ons het hulle eeenkeer sommer in die pad in die wildtuin raakgeloop, hulle het mos n attitude
Reply	perdebytjie says:	February 18, 2015 at 3:55 pm	Dis elke keer ‘n besondere ervaring en hulle hét voorwaar baie “attitude” en styl!
Reply	melouisef says:	February 19, 2015 at 5:49 am	Ek glo nie mens kan hulle makmaak nie. Ek het weer gister n hasie op die sypaadjie ontdek, maar hy verdwyn gou in die muurgate (dit lei gelukkig nie na die tuin waar die honde hom sal kry nie) Ek het maar kos daar gelos. Ek het so n swak plek vir hase…..
perdebytjie says:	February 19, 2015 at 7:15 am	Ek sal vir jou ‘n mooi foto van ‘n hasie plaas.
melouisef says:	February 19, 2015 at 7:45 am	🙂
Ek het ook n pragtige foto van n spesiale hasie…. My man seê die een op die sypaadjie kan maar weer hier kom woon aan die voorkant van die huis maar weet jy ek sien nie kans vir n hasie wat doodgaan nie want ek raak net te geheg aan hulle. Laas wou ek nie eens kaap toe nie want wie sal na hom kyk! Ek het 3 maande lank oor hom getreur toe hy op die ou end dood is. Natuurlike oorsake.
perdebytjie says:	February 19, 2015 at 8:25 am	Ag jinne tog.Mens raak so geheg aan diere,veral so ‘n sagte dingetjie.Jy moet seblief sy foto plaas.Ek het een van ‘n verskrikte wilde hasie,waarvan ek die storie spesiaal vir jou sal skryf.
rondomtaliedraai says:	February 18, 2015 at 5:17 pm	Trots – is die woord wat by my opkom. Dankie pragtige foto’s soos altyd LikeLike
Reply	perdebytjie says:	February 18, 2015 at 5:42 pm	Dankie Tina.Altyd lekker as jy kom kuier.
Reply	rondomtaliedraai says:	February 19, 2015 at 9:51 am	Die gevoel is wedersyds LikeLiked by 1 person
HesterLeyNel says:	February 18, 2015 at 5:46 pm	Ek het ook nou eers gaan oplees oor hulle. Dankie vir die bewusmaking.
Reply	perdebytjie says:	February 18, 2015 at 8:03 pm	Dis weereens van daardie diere wat onnodig gebrandmerk is,as peste.Tog jammer dat die mens altyd in konflik is met die natuur.
Reply	HesterLeyNel says:	February 19, 2015 at 5:41 am	Bauckham reken in sy boek Living with other creatures dat verkeerde interpretasie van Genesis 1:26-28 direk verantwoordelik is daarvoor dat die mens die natuur en diere uitbuit. Ek dink dis blote onnoselheid en arrogansie – mense verstaan nie en/of gee nie om vir die ewewig in die natuur wat nie versteur moet word nie.
perdebytjie says:	February 19, 2015 at 7:13 am	Mens staan verstom hoe min die gemiddelde mens van die natuur af weet.My oupa-hulle het nog geglo alles wat beweeg,moet uitgeroei word en daardie mentaliteit steek vandag nog vas by miljoene mense.As ek in ‘n plek kom waar dierekoppe deur glasoë na my staar,is ek vinniger daaruit as witlig!
de Wets Wild says:	February 19, 2015 at 1:56 am	Ons is mal oor wildehonde! Ek het juis beplan om volgende week die wildehond-fotos wat ons in Desember in Hluhluwe-Imfolozi geneem het te post, maar dit gaan maar sleg afsteek teen hierdie pragtige fotos van jou, Dina!
Reply	perdebytjie says:	February 19, 2015 at 7:09 am	Ag nooit,julle foto’s is altyd besonders en die vertellings is baie goed!Weet jy dalk hoeveel wildehonde is nog in KNP oor?
Reply	de Wets Wild says:	February 20, 2015 at 12:51 am	Jy’s vreeslik gaaf, baie dankie Dina. Daar is op die oomblik n sensus aan die gang om die Wildtuin se wildehonde en jagluiperds te tel, en die publiek kan help deur fotos van hierdie diere, wat tussen 24/09/2014 en 24/06/2015 geneem is, in te stuur. n Soortgelyke telling in 2009 het maar 132 wildehonde in die Kuger geidentifiseer. Meer detail hier: http://www.ewt.org.za/CCP/census.html
perdebytjie says:	February 20, 2015 at 5:37 am	Dankie,ek sal gaan lees.Ek het my wildehonde in November afgeneem,maar ek neem aan SabiSand sal ook deel wees vd sensus,want dis mos oop tussen hulle en Kruger.
de Wets Wild says:	February 21, 2015 at 2:26 am	Ek is doodseker dat, gegewe hoe groot wildehonde se tuisgebiede is, die navorsers baie belang sal stel in jou fotos vanuit Sabie Sand, Dina
perdebytjie says:	February 20, 2015 at 10:21 am	Ek het nou jou skakel gevolg.Baie interessant ,dankie.
Spokie sny spoor says:	February 19, 2015 at 7:24 am	Ek hou van jou woord; “asemsnakkend”! Jy het besonderse fotos hier beet, omrede van die bedreigde-spesie. Die 2-de laaste een is vir my die mooiste.
Is soos jy sê: Eintlik is hul pragtige diere.
Reply	perdebytjie says:	February 19, 2015 at 8:23 am	Ek wonder hoeveel van hierdie diere is oor.Ek het gegoogle,maar daar is verskillende opinies,dus weet niemand presies nie.
Reply	scrapydotwo says:	February 19, 2015 at 9:30 pm	Die mens wil tog maar altyd heers. Die wildehonde is beslis spesiaal. Daardie werklike trop gevoel en ook rang maak dat hul mekaar kan ondersteun en bystaan in dik en dun. Elkeen ken ook sy plek. Dis ook wonderlik om te sien hoe bly die tuisblyers is as die jagters terugkom. Baie mooi fotos wat jy hier het ek kan hul sommer hoor gesels met mekaar.(ooo en die wat nie die reels volg word vinnig reggehelp. Nie met n doodslaan nie maar met n ernstige vermaning)
Reply	perdebytjie says:	February 20, 2015 at 10:17 am	Wat interessant is,is dat net die Alfa mannetjie en -wyfie paar en kleintjies kry.As hulle doodgaan,het die trop probleme.
Reply	scrapydotwo says:	February 20, 2015 at 7:01 pm	Wys jou ook dat sterkste oorleef. Hul sal seker n ander paar moet kry of net vergaan van ellende. Wonder wat hul in so n geval doen.
perdebytjie says:	February 20, 2015 at 7:07 pm	Blykbaar sterf die kleintjies as hulle nog nie vir hulself kan sorg nie.Maar daar is seker ander volwassenes wat die rol oorneem.Hulle is ook uitgelewer aan siektes.
scrapydotwo says:	February 20, 2015 at 7:14 pm	Ai dis maar rerig n aaklige idee as dit moet gebeur. Natuur weet egter die beste
coetzee2014 says:	February 21, 2015 at 9:45 pm	Leer ek baie hier, oor dinge wat ek nooit van geweet het nie. Dankie.
Reply	perdebytjie says:	February 22, 2015 at 7:49 pm	So leer ons by mekaar.Ek geniet jou Paraguay vertellings baie.